Podmienky prijímania detí na predprimárne vzdelávanie

1. Všeobecné ustanovenia

Prijímanie detí na predprimárne vzdelávanie sa uskutočňuje v súlade s ustanoveniami § 59 až § 59b zákona č. 245/2008 Z. z. o výchove a vzdelávaní (školský zákon) v znení neskorších predpisov.
Dieťa sa prijíma do materskej školy na základe žiadosti (prihlášky) podanej zákonným zástupcom.

Súčasťou žiadosti je:
· potvrdenie o zdravotnej spôsobilosti dieťaťa od všeobecného lekára pre deti a dorast, 
· údaj o povinnom očkovaní dieťaťa,
· kópia rodného listu dieťaťa.

2. Spôsob podania žiadosti

Žiadosť je možné podať:
a) elektronicky prostredníctvom portálu Ministerstva školstva SR: https://eprihlasky.iedu.sk
b) listinnou formou – osobne

3. Podmienky prijímania detí (poradie)

Riaditeľka materskej školy rozhoduje o prijatí dieťaťa podľa zákonných kritérií a kapacitných možností materskej školy.

4. Prednostné prijímanie detí podľa zákona

 Na predprimárne vzdelávanie sa prednostne prijímajú deti:
· Deti, pre ktoré je predprimárne vzdelávanie povinné (dieťa, ktoré dovŕši päť rokov veku do 31. augusta príslušného kalendárneho roka).
· Deti pokračujúce v plnení povinného predprimárneho vzdelávania.
·  Deti podľa miesta trvalého pobytu
·  Deti so špeciálnymi výchovno-vzdelávacími potrebami, ak má materská škola vytvorené vhodné podmienky (personálne, priestorové a materiálne).
· Deti, ktoré majú právo na prijatie na predprimárne vzdelávanie v zmysle školského zákona.

5. Poradie podľa veku dieťaťa

Pri prijímaní detí sa zohľadňuje vek dieťaťa v nasledovnom poradí:
· deti, ktoré dovŕšia 5 rokov,
· deti, ktoré dovŕšia 4 roky,
·  deti, ktoré dovŕšia 3 roky,
· deti, ktoré dovŕšia 3 roky do 31. decembra príslušného roka.




6. Prijímanie detí mladších ako tri roky

Dieťa mladšie ako tri roky môže byť prijaté len výnimočne, ak: 
· sú vytvorené vhodné kapacitné, materiálne a personálne podmienky,
·  dieťa má osvojené základné hygienické a samoobslužné návyky (bez plienok, samostatné stravovanie, základná hygiena). 
Pri zvýšenom záujme zákonných zástupcov nie je možné uprednostniť dieťa mladšie ako tri roky pred staršími deťmi.
7. Prijímanie detí so zdravotným znevýhodnením

Ak ide o dieťa so zdravotným znevýhodnením, zákonný zástupca predkladá:
· potvrdenie o zdravotnej spôsobilosti, 
· správu z diagnostického vyšetrenia zariadenia poradenstva a prevencie, 
· odporúčanie všeobecného lekára pre deti a dorast.

8. Podpis zákonných zástupcov

V súlade s § 144a zákona č. 245/2008 Z. z. sa vyžaduje podpis oboch zákonných zástupcov dieťaťa, ak zákon neustanovuje inak. Podpis oboch zákonných zástupcov sa nevyžaduje, ak:
· jednému rodičovi bol obmedzený alebo pozastavený výkon rodičovských práv 
·  jeden z rodičov nie je schopný podpisu zo zdravotných dôvodov 
· ide o neodkladnú vec v najlepšom záujme dieťaťa Tieto skutočnosti je potrebné preukázať príslušnými dokumentmi (rozhodnutie súdu, potvrdenie lekára alebo čestné vyhlásenie). 

9. Rozhodovanie o prijatí
O prijatí dieťaťa na predprimárne vzdelávanie rozhoduje:
riaditeľka materskej školy, v termíne do 30. júna 2026.

10. Záverečné ustanovenia
Ostatné podmienky prijímania detí určuje riaditeľka materskej školy v súlade s § 59 ods. 2 školského zákona, pričom rešpektuje kapacitné a prevádzkové možnosti materskej školy.
